钦定古今图书集成/明伦汇编/宫闱典/第049卷 > 仁宗张贵妃
## 钦定古今图书集成/明伦汇编/宫闱典/第049卷 > 仁宗张贵妃

按《宋史后妃传》：“张贵妃，河南永安人也。祖颖，进士第，
终建平令。父尧封，亦举进士，为石州推官，卒。时尧封
兄尧佐补蜀官，尧封妻钱氏求挈孤幼随之官，尧佐
不收恤，以道远辞。妃幼无依，钱氏遂纳于章惠皇后
宫寝。长得幸，有盛宠。妃巧慧多智数，善承迎，势动中
外。庆历元年，封清河郡君，岁中为才人，迁修媛。忽被”
疾，曰：“妾姿薄，不胜宠名，愿为美人。”许之。皇祐初，进贵
妃。后五年薨，年三十一。仁宗哀悼之，追册为皇后，谥
温成；追封尧，封清河郡王，谥景思。而尧佐因缘侥幸，
致位通显云。